Asentel-a d ayen i d-tɛac s waṭas Tasaɛdit tameṭṭut n Muḥand-Akli deg tudert-is , sani terra ur terbiḥ , tezga tassa-s tejreḥ , imawlan-is mmuten, atmaten ur tesɛi ara, argaz-is amezwaru yemmut, Muḥend-Akli d argazis wis sin iḥqer-itt. Tanuḍṭ-s Ḥemmama texdem deg-s lbaṭel , terra-tt d taklit ɣur-s acku nettat tesɛa-d irgazen ad iwerten ma d Taseɛdit tseɛɛud kan tiqcicin . Gar yisebtar i d-yessbganen asentel-a ad naf asebtar wis 63 deg tseddart tis krad :<< Urɛad i d-tekfi nna Malḥa awal-is , Tasaɛdit tsuɣ deg yellan di taɣect-is ,teɣli ɣer tɣerɣert , tettmeǧǧid ; A yemma taɛzizt ! A yemma ɛzizen fell-i ! Ala kemm iyi-d-yeqqimen d rriḥa n lwaldin . Ur sɛigh baba ḥnini , wala gma n tẓebbuḍṭ . Ula d kemm teǧǧid-iyi , ur sɛiɣ ḥedd la lwali , ḥaca kečč a Sidi Rebbi ! Anwa ad yerzun ar ɣur-i ?  I wumi ad ḥkuɣ lhem d yiɣeblan-iw , axxam n baba yekfa , deg uxxam-iw ur gerrzeɣ ara. D acu-t zzher-a ? limer xir d nekk yemmuten   Tamuḥqranit : 31